מאיה לוגסי בן חמו

מאיה לוגסי בן חמו היא מנכ"לית המועצה להשכלה גבוהה ומנכ"לית הוועדה לתכנון ולתקצוב. כיהנה בתפקידי ניהול בכירים במגזר הציבורי, האקדמי והתעשייתי, ובהם בתעשייה האווירית לישראל כסמנכ"לית ידע תאגידי (VP COOPERATE), קרן רש"י כסמנכ"לית מו"פ וחדשנות בבית יציב מיסודה של קרן רש"י שם עסקה לוגסי בן חמו בקידום מדיניות ויוזמות בתחומי המדע, הטכנולוגיה והחינוך.

 ביוגרפיה 
לוגסי בן חמו נולדה באשדוד ב-5 באפריל 1980, לסימה ובנימין. ללוגסי בן חמו יש 5 אחים ואחיות. לשתיים מאחיותיה וכן לאחיין ולאחיינית שלה יש תסמונת תסמונת די-ג'ורג', דבר שהוביל אותה כבר בגיל צעיר ללמוד מדע וגנטיקה.

לוגסי בן חמו למדה בבית ספר חב"ד (הרועה) באשדוד ובהמשך את לימודיה התיכוניים למדה בתיכון מקיף ו' אף הוא באשדוד. בשנת 1998 התגייסה לצבא הגנה לישראל ושירתה ביחידה 8200 של אגף המודיעין, כמפקדת צוות והשתחררה בשנת 2000.

ב-2003 החלה לוגסי בן חמו לימודי תואר ראשון באוניברסיטת בן-גוריון בנגב, והמשיכה בשנת 2006 לתואר שני משולב במדעי החיים כך שבשנת 2007 החלה את לימודי הדוקטורט במדעי החיים עם התמחות בהנדסה גנטית ובביולוגיה מולקולרית. עבודת הדוקטורט שלה עסקה בהיבטים מולקולריים של תהליך הקיוט בצמחים.

לוגסי בן חמו נשואה ליוסי ואמא לשני בנים ובת.

 מחקר והוראה 
את דרכה המקצועית החלה כחוקרת במכון ויצמן למדע, ובהמשך עסקה בהוראה בתחומי מדעי החיים, פיזיקה ואסטרונומיה, בין היתר באוניברסיטת בן-גוריון בנגב, במרכז אילן רמון לנוער שוחר פיזיקה ובבית יציב. במהלך תקופה זו פרסמה מאמרים מדעיים והשתתפה במיזמי מחקר בינלאומיים.

בשנת 2012 זכתה במענק מחקר של האיחוד האירופי (Marie Curie) וביצעה מחקר מולקולרי בחברת Gene Twister בהולנד.

 חינוך, מדע ופיתוח מקצועי 
בין השנים 2011–2014, כיהנה לוגסי בן חמו כסמנכלית החדשנות, הפדגוגיה, המחקר והפיתוח במרכז הארצי לפיתוח מקצועי בבית יציב (קרן רש"י), שם פיתחה תוכניות הכשרה לעובדי הוראה בשיתוף משרד החינוך ומוסדות אקדמיים. הובילה תוכניות בתחומי המדע והטכנולוגיה עבור מורים, סטודנטים ותלמידים ברחבי הארץ, בשיתוף רשויות מקומיות, האקדמיה ומשרדי ממשלה.

במקביל ניהלה את מרכז המצוינות במדע וטכנולוגיה בעיריית באר שבע במסגרת תוכנית “מצוינגב” של המשרד לפיתוח הנגב והגליל.

 תעשייה וחדשנות 
בשנת 2017 החלה לוגסי בן חמו לנהל את הפרויקט SHE SPACE. פרויקט שהחל תחת הקונספט "נשים וחלל" וכלל קבוצות של תלמידות תיכון מדרום הארץ. שיתוף פעולה זה בין מתקן הצילום של כדור הארץ וכוכבי הלכת באוניברסיטת בן-גוריון בנגב ובית יציב מומן ביוזמתה ובסיועה של סוכנות החלל הישראלית במשרד המדע והטכנולוגיה.

החל משנת 2020 ועד 2023, כיהנה לוגסי בן חמו כסמנכ"לית מחקר, פיתוח וחדשנות בבית יציב, שם ניהלה תקציבים רב־שנתיים והובילה יוזמות לאומיות לקידום חינוך מדעי וטכנולוגי. באותן שנים שימשה גם מנהלת ידע, מחקר וחדשנות בקבוצת A.S. Holdings, ועסקה בפיתוח יוזמות בתחומי קיימות, אוטומציה ולוגיסטיקה.

בשנת 2023, מונתה לסגנית נשיא לניהול ידע תאגידי בהתעשייה האווירית לישראל, והובילה את גיבוש והטמעת אסטרטגיית ניהול הידע התאגידית של החברה, לצד פיתוח שיתופי פעולה עם מוסדות אקדמיים, גופי מחקר ותעשייה בארץ ובעולם.

 פעילות ציבורית, יוזמות והכרה 
לוגסי בן חמו כיהנה כחברת דירקטוריון בחברת אלתא מערכות ובקרן לחיילים משוחררים של משרד הביטחון, והייתה מעורבת בפורומים מקצועיים העוסקים במדיניות ציבורית, ביטחון לאומי וקידום נשים בתחומי המדע והטכנולוגיה.

בשנת 2014, נבחרה לוגסי בן חמו לרשימת “40 הצעירים המבטיחים בישראל” של עיתון TheMarker על פעילותה בתחום החינוך המדעי והחדשנות הטכנולוגית.

בשנת 2025 נבחרה לרשימת "בכלכלה הכל דבש 100 המשפיעים 2025"

 המועצה להשכלה גבוהה 
באוגוסט 2025 אושרה מועמדותה למנכ"לית המועצה להשכלה גבוהה על ידי ועדת דותן, ובספטמבר 2025, החלה לכהן בתפקיד. במסגרת תפקידה היא אחראית על ניהול עבודת המועצה והוועדה לתכנון ולתקצוב, העוסקות בהסדרת מערכת ההשכלה הגבוהה בישראל, בקביעת מדיניות ובתקצוב המוסדות האקדמיים. עם כניסתה לתפקיד הציגה סדר יום המתמקד בחיזוק הקשר בין ההשכלה הגבוהה לתעשייה, בקידום מצוינות אקדמית ומחקרית ובהרחבת שוויון ההזדמנויות במערכת.

 קישורים חיצוניים 


 מינוי היסטורי - ד"ר מאיה לוגסי בן חמו האשדודית מונתה למנכ"לית המועצה להשכלה גבוהה, באתר (אשדודנט)
 פיתוח מנהיגות העתיד - פורום דבורה 2.0, באתר (פורום דבורה)
 הידברות - מיה לוגסי בן חמו, באתר (קובי ברקאי)
 מאיה לוגסי בן חמו, באתר (מעוז)
 Five Questions with Dr. Maya Lugassi, באתר (Israel21c)

 הערות שוליים 

קטגוריה:ישראליות שנולדו במאה ה-20